Ferð með þau fyrirheit að efla líkama , huga og sál ! Í sjálfsrækt verða umfjöllunarefni friður , íhugun , styrkleikar , gleði , jafnvægi , skemmtun , sérstaða , markmið , flæði , núvitund , sóknarfæri , upplifun , slökun , hugsanir , viðhorf . Í jóga kynnumst við leiðum til innri hlustunar , friðar og sáttar við okkur sjálf og umhverfið . Vikudvöl við Gardavatn á Ítalíu með morgunjóga , hugleiðslu og sjálfsrækt . Eftir hádegið heimsækjum við heillandi staði eins og Veróna og Feneyjar og bæina við Gardavatn . Síðasta dag ferðar heimsækjum við hátísku - og menningarborgina Mílanó . Flug frá Keflavík síðdegis og lent á Malpensa flugvelli . Fararstjóri tekur á móti þátttakendum og við tekur rútuferð á hótel . Að loknu jóga og morgunverði eigum við spjall saman þar sem við leggjum inn umhugsunarefni fyrir sjálfsræktina og ræðum komandi viku . Hótelið er í bænum Saló við vesturbakka Gardavatnsins . Niður að ströndinni er 20 mínútna ganga frá hóelinu og þar er skemmtileg gönguleið með bökkum hins rómaða Gardavatns . Saló er um 10.000 manna bær og státar af dómkirkju í gotneskum stíl frá 15. öld . Þar við torgið er hægt að gæða sér á ís sem sagður er sá besti og rjómakenndasti við allt Gardavatn – ísbúðin heitir La Casa del Dolce eða Hús hins sæta . Þar er líka gamli bærinn og helsta verslunargatan , Via San Carlo , sem liggur frá dómkirkjunni að torginu Piazza Zanelli . Saló bærinn er við suðvestanvert Gardavatn og þaðan ganga ferjur sem taka má til annarra bæja við vatnið og njóta fagurs útsýnis á leiðinni Dagur 3 - Slökun eða kannski Sirmione ? Eða fara í göngu , taka strætó til einhvers bæjar í grenndinni eða bara slaka við hótelið . Í garðinum er sundlaug þar sem ljúft er að sóla sig . Einnig eru þar skemmtilegar götur , fornt hringleikahús frá tíð Rómverja , falleg torg og kastali við ána . Castelvecchio kastalinn stendur við ána Adige sem rammar inn gamla bæjarhlutann í Veróna og rómantíkin svífur í lofti Dagur 5 - Slökun , göngutúr , hjólatúr - eða ? Stætóferð til Limone – „ sítrónubæjarins “ , tekur um klukkustund og til Gargnano um hálftíma en báðir þessir bæir eru við vesturhluta vatnsins . Dagur 6 - Hinar ólýsanlegu Feneyjar Dagsferð til Feneyja – bæjarins á floti . Röðin gengur þó hratt en koma þarf bakpokum í geymslu áður en farið er í röð . Svo er líka gaman einfaldlega að rölta eitthvert og týnast og skoða mannlífið . Alltaf má spyrja til vegar eða feta sig til Markúsartorgs eftir merkingum . Það er engu líkt að vera í Feneyjum og eiginlega alger nauðsyn að sigla um á gondól - ræðarinn er oft leiðsögumaður líka og gæti kannski brostið í söng ! Dagur 7 - Dagurinn er þinn ! Það sem eftir er dags er frjáls tími . Það er margt hægt að gera – skreppa í hjólatúr , taka ferju í einhvern bæjanna við vatnið , fara í létta göngu , eða bara slaka á í sólbaði ef svo ber undir … eða bara eitthvað annað sem til hugar kemur - dagurinn er þinn ! Dagur 8 - Mílanó og flug heim að kvöldi Við kveðjum hótelið okkar og ökum til Mílanó sem er með fallegan miðbæ , ægifagra dómkirkju og kastala og kastalagarð , og fallegar verslunargötur nærri dómkirkjunni , þar á meðal er Galleria Vittorio Emanuele sem er yfirbyggð verslanagata úr gleri og stáli . Svo er um að gera að rölta um og líta augum hið fræga Scala óperuhús og Leonardo da Vinci styttuna þar nærri svo eitthvað sé nefnt . Einnig má spóka sig á hátískugötunum , í hinum svo kallaða tískuþríhyrningi borgarinnar sem er ekki langt frá dómkirkjunni . Milano er töfrandi blanda af gömlum tíma og nútímaborg . Sforza kastalinn sem er hér í baksýn á sér langa sögu Síðdegis förum við í rútuna sem ekur okkur út á Malpensaflugvöll . Þaðan eigum við flug og komum heim endurnærð eftir dásamlega dvöl . Guðrún Ingibjörg Hálfdanardóttir , leiðsögumaður og jógakennari Sigríður Hulda Jónsdóttir , ráðgjafi og eigandi SHJ ráðgjafar Tími : 5. - 12. september 2020 Bóka ferð og fá nánari upplýsingar : gudrun@jogafri.is